recursal/SuperWikiNEXT-32B huggingface dataset:
**Јанко Стојков Колевски** (16 април 1921 во Ивени, Битола — 23 април 1945 во Славонска Пожега, Хрватска) македонски партизан, учесник во НОБ.

Животопис
---------

Јанко Колевски бил роден на 16 април 1921 година во селото Ивени кај Битола. По занимање бил земјоделец. Кон НОБ пристапил во септември 1944 година. Учествувал во борбите што ги водел 15ти корпус во Срем и Хрватска. Загинал како водник во Втората македонска бригада во Славонска Пожега на 23 април 1945 година.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
**Пордим** (бугарски: *Пордим*) — гратче во Северна Бугарија, административен центар на општината Пордим во Плевенската Област. Има население од околу 2.020 жители (2022).

Географија и местоположба
-------------------------

Гратчето се наоѓа на 21 км од регионалниот центар Плевен и 202 км од главниот град Софија. Сместено е во централниот дел на Дунавската Рамнина.

Историја
--------

За време на Руско-турската војна (1877-1878) командата на романската војска била воспоставена во Пордим. Помеѓу 1904-1907 година во зградата во која живеел кралот Карол I за време на воените операции во Бугарија бил основан музеј посветен на учеството на Романија во Руско-турската војна помеѓу 1877-1878 година.

По повод 100-годишнината од ослободувањето на Бугарија од 13 јануари 1978 година Пордим добил статус на град.

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.
2. ↑  Указ № 1866 от 17 ноември 1977 г. Обн. ДВ. бр. 4 от 13 януари 1978 г.

Надворешни врски
----------------

* Мрежно место на Општина Пордим
Манастир Сантјаго де Компостела во Шпанија .

Влезна фасада и саат кула.
**Чуригеризам** ( Шпански : *Churrigueresco),* во помала мера, исто така се нарекува "Ултра барок", и се однесува на шпанскиот барок стил на т.н вајарски архитектонски орнамент кој се појавил како вид на штуко декорација Шпанија кон крајот на XVII век и се користел до околу 1750тата година, обележан со екстремни, експресивни и прецизни декоративни детали, кои обично се наоѓаат над влезот на главната фасада на објекот.

Потекло
-------

Архитектонскиот стил е наречен по архитектот и вајарот, Хозе Бенито де Чуригера (1665–1725), кој е роден во Мадрид и кој работел првенствено во Мадрид и Саламанка, а потеклото на стилот се поврзува со архитектот и вајарот по име Алонсо Кано, кој ја дизајнирал фасадата на катедралата во Гранада, во 1667тата година.

Развој
------

Развојот на стилот поминал низ три фази. Помеѓу 1680тата и 1720тата година, Чуригера ја популаризирал мешавината на Гварино Гварини од соломонски (спирални) столбови и композитниот ред, познат како „врвниот ред". Помеѓу 1720тата и 1760тата година, видот на столб или пиластер наречен естипит, во форма на превртен конус или обелиск, бил означен како централен елемент на украсната декорација. Во годините од 1760тата до 1780тата интересот за испревртено движење и прекумерно украсување се свртел кон неокласичната рамнотежа и трезвеност.

Шпанија
-------

Првиот од фамилијата Чуригера бил Хозе де Бенито Чуригера (1665-1725), обучен за конструкција на олтари, цртал за многу различни видови на цркви во Саламанка, Мадрид, Ваљадолид и други градови во Шпанија. Некои од нив веќе ги нема во Шпанија и се зачувани само како археолошки наоѓалишта.

* Нуево Баздан, Мадрид
	+ Црквата Свети Франциско Хавиер и палатата Гојенече
* Саламанка, Кастиља и Леон
	+ Олтарот на манастирот Сан Естебан
	+ Хорот на Новата катедрала .
	+ Големиот плоштад .
	+ Капија де ла Вера Круз
	+ Колеџот на Калатрава
* Севиља
	+ Палатата на Сан Телмо

Мексико
-------

Во Мексико, катедралната базилика Закатекас, главниот град на државата Закатекас и Темпло де Санта Приска, сместени во Такско, и државата Гереро, се сметаат за ремек-дела во стилот на Чуригеризам. Олтарот на црквата Сан Франциско Хавиер (Национален музеј) во Тепоцотлан, Држава Мексико, исто така, заедно со својата фасада, се смета за едно од најважните барокни дела на чуригеризамот создадени од језуитите во Нова Шпанија .

Поврзано
--------

* Барок
* Архитектура на шпанската ренесанса
* Шпанска колонијална архитектура
* Рококо
* Шпанска архитектура
* Мексиканска архитектура

Користена литература
--------------------
Штрбске Плесо
**Високи Татри** (словачки и чешки: *Vysoké Tatry*, полски: *Tatry Wysokie*) — планински венец и највисокиот дел на Татрите и сите Карпати. Се наоѓаат северно од Ниските Татри од кои ги одвојува долината на реката Вах. Највисоката точка е Герлаховски Штит со 2.655 м.

Главниот дел со сите највисоки врвови на планината се наоѓа во Словачка. Нивниот највисок врв е исто највисокиот врв на Словачка. Тука се наоѓа и највисоката точка на Полска, врвот Риси. Многу ретки и ендемски животни и растителни видови живеат во Високите Татри. Големи живтони како што се мечка, рис, куна, волк и лисица живеат во планините.

Подрачјето е познато по зимските спортови. Најголемите ски-центри се Штрбске Плесо, Стари Смоковец, Татранска Ломница во Словачка и Закопане во Полска.

Татранскиот национален парк (*Tatranský národný park*) во Словачка бил основан во 1948 г. додека полскиот Татрански национален парк (*Tatrzański Park Narodowy*) во 1954 г.

Врвови
------

Најпознатите планински врвови на Високите Татри се:

* Герлаховски Штит, 2655 м.
* Ломницки Штит, 2634 м.
* Мали Љадови Штит, 2632 м.
* Задњи Герлах, 2616 м.
* Риси, 2499 м.
* Кривањ, 2495 м.
* Копровски штит, 2363 м.
* Висока, 2547 м.
* Јахњаци штит, 2230 м.

Долини
------

Морско Око
Во Високите Татри има 23 долини, повеќе на словачката страна.

Езера
-----

Најголемо, Морско Око со површина 34,50 ха, длабочина 50,8 м, 1395,4 м н.в. наоѓа се на полската страна. Најдлабоко е Вељке Хинцово плесо (20,08 ха, 53 м, 1.946 м) кое се наоѓа во Словачка. Многу популарни се Штрбске плесо и Попрадске плесо.

Водопади
--------

Најпознатите водопади се наоѓаат на Студени Поток. Најголем, но не највисок, водопад на полската страна е Сиклава. Неговата височина е 64-70 м, додека налон околу 35 степени.

Градови
-------

На територијата на Високите Татри наоѓа се единствениот град, Високи Татри кој е појдовна точка за патувања во Високите Татри.

Наука
-----

Во Високите Татре се наоѓаат две астрономските опсерватории на Словачка: опсерваторија Скалнате Плесо и опсерваторија Ломницки штит.

Поврзано
--------

* Ниски Татри
* Западни Татри

Надворешни врски
----------------

|  |  |
| --- | --- |
|  | Ризницата има слики и снимки поврзани со:
High Tatra Mountains (категорија) |

* UNESCO — Natural Reserves of Tatras Mountains
* Tatry.org: Tatry Open Directory
* Tatry.sk: Official town of High Tatry website
* TldTatry.sk: Tatra Cable Railways Архивирано на 13 август 2006 г.
* Summitpost.org: High Tatra Mountains
* High Tatra Mountains visualized in 3D
* 3D scan of Lomnický peak, one of the highest mountain peaks in the High Tatras mountains.

### Слики

* VysokeTatry.com — разни карти од Високите Татри
* Butkaj.com: фотографии од селата во Високите Татри Архивирано на 26 март 2009 г. — *после несреќата со бурата од 2004 година*.
**Неферкаре Кенду** (исто така **Неферкаре IV**) бил древен египетски фараон од Осмата династија во првиот ран среден период (2181-2055 п.н.е.). Според египтолозите Ким Рихолт, Јирген фон Бекерат и Дарел Бејкер тој бил шестиот крал на осмата династија.

Името Неферкаре Кенду го има на Кралскиот список од Абидос (број 45), кралски список кој датира од времето на Деветнаесеттата египетска династија, а го нема на Кралскиот список од Торино, бидејќи голема лакуна во овој документ влијае врз повеќето кралеви од 7-ма и 8-ма династија.

 Цилиндричен печат со картуш, привремено се припишува на Неферкаре Кенду од страна на Хенри Франкфорт. 
Ниту една потврда не може цврсто да се припише на Неферкаре Кенду надвор од кралскиот список од Абидос, иако цилиндричниот печат со впишан картуш *Ḫndy*, "Кенди", привремено му се припишува на овој фараон од страна на египтологот Хенри Франкфорт во 1926 година. Но, современата наука покажа дека картушата на печатот најверојатно треба да се чита „Камуди", името на последниот крал на Хиксос, а уште повеќе дека оваа картуша била вметната на печатот како просторно полнење, а не како експлицитна референца на овој крал. Печатот сега е во Музејот на Петри, каталошки број UC 11616.

Наводи
------

1. 1 2  Kim Ryholt: *The Late Old Kingdom in the Turin King-list and the Identity of Nitocris*, Zeitschrift für ägyptische, 127, 2000, p. 91
2. 1 2  Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International,
3. ↑  Jürgen von Beckerath: *Handbuch der ägyptischen Königsnamen (Münchner ägyptologische Studien)*, 1984
4. 1 2  Henri Frankfort: *Egypt and Syria in the First Intermediate Period* in JEA, vol 12 (1926), see p. 92 and fig. 6.
5. 1 2  Flinders Petrie: *Scarabs and cylinders with names : illustrated by the Egyptian collection in University College, London (1917)* available online, see pl. XIX, seal under the name "Khondy".
6. 1 2  Seal with the cartouche of Khamudi Petrie Museum Online Catalog[*мртва врска*].
Енергетски пијалаци во продавница
**Енергетски пијалак** — вид пијалак што содржи шеќер и стимуланс (најчесто кофеин). Нивниот нагласок е ставен на обезбедување умствена и физичка стимулација (рекламирана како „енергија", но различна од енергетската вредност). Може или не може да биде газиран и може да содржи други засладувачи, таурин и аминокиселини. Тие се разликуваат од спортските пијалаци што се рекламираат како подобрување на спортското претставување.

Кафето, чајот и другите природни пијалаци со кофеин по принцип не се сметаат за енергетски пијалаци. Други безалкохолни пијалаци како кола може да содржат кофеин, но исто така не се сметаат за енергетски пијалаци. Според Европската управа за безбедност на храната, внесувањето до 400 мг кофеин дневно не претставува ризик за здравјето на возрасно лице. Ова е еднакво на околу 4 шолји кафе или 5 стандардни лименки енергетски пијалак.

Населенијата изложени на ризик од усложнувања од употребата на енергетски пијалаци вклучуваат млади луѓе, луѓе што не пијат или се чувствителни на кофеин, бремени жени, натпреварувачки спортисти и луѓе со срцево-садови болести.

Наводи
------

1. ↑  Smith, Leesa (3 септември 2014). „'My heart just hit the floor': A mother's pain after her son died from drinking FOUR energy drinks daily... as a doctor warns no more than two caffeinated drinks per day". *Daily Mail Australia*. Посетено на 3 септември 2014.
2. ↑  „Scientific Opinion on the safety of caffeine". *EFSA Journal*. **13** (5). май 2015. doi:10.2903/j.efsa.2015.4102. Проверете ги датумските вредности во: `|date=` (help)
3. ↑  Higgins, John; Yarlagadda, Santi; Yang, Benjamin; Higgins, John P.; Yarlagadda, Santi; Yang, Benjamin (June 2015). „Cardiovascular Complications of Energy Drinks". *Beverages* (англиски). **1** (2): 104–126. doi:10.3390/beverages1020104.

Надворешни врски
----------------

|  |  |
| --- | --- |
| Ризница | „Енергетски пијалак" на Ризницата ? |

* Sport and Energy drinks на Curlie (англиски)
**Борче Неделковски** (1916 - 1985) од Скопје е најдобриот фудбалски судија на сите времиња од Македонија. Тој е првиот судија со знак на ФИФА во Македонија, а еден од првите тројца со ФИФА знак во СФРЈугославија заедно со Васа Стефановиќ и Лео Лемешиќ.
Пред Втората светска војна завршил Трговача академија во Скопје. Од 1941-ва до 1943-та е во заробеништво во Германија во работнички логори. 
Фудбалки судија станува веднаш по завршувањето на војната, а од 1949-та е меѓународен судија. Има одсудено над 60 меѓународни натпревари, вклучително и полуфиналето на Купот на Саемските градови (сегашна УЕФА лига) на Сан Сиро помеѓу Милан и Келн. Тогаш таму настапуваат големите звезди Суареш, Шнелингер...
Во рамките на Купот на Маршал Тито, има одсудено најмногу финални натпревари од сите судии во СФРЈ, дури пет (5). Вклучително и најдраматичното финале на Купот на Маршалот на сите времиња Раднички (Белград) - Партизан (Белград) 3:5 (3:0), кога во второто полувреме Стјепан Бобек постигнува три гола. 
По големата афера со местење на фудбалските натпревари во Италија, кога се суспендирани сите италијански фудбалски судии, 3 судијски тројки од СФРЈ одат на "испомош" и судат во италијанското Калчо. Борче Неделковски на тој начин, низ 2-годишниот ангажман во Калчото, е единствен македонски судија што било когаш судел во лигата на Италија.
По "пензионирањето" како фудбалски судија станува Генерален секретар на ФК Вардар од Скопје. Во негово време изградено е помошното игралиште на Вардар, а се поставени и рефлекторите на тогашниот Градски стадион.

Со сопругата Виолета има две деца Ратко и Миленко.

Фотографии
----------

|  |  |  |
| --- | --- | --- |
|  |  |  |
**Кучешка љубов** е мексикански филм во режија на Алехандро Гонзалез Ињариту.

Факти за филмот
---------------

„Кучешка љубов" е драма со елементи на трилер, во режија на Алехандро Гонзалез Ињариту, а главните улоги ги толкуваат: Емилио Ечеварија, Гаел Гарсија Бернал, Гоја Толедо и Алваро Гуереро. Во 2000 година, филмот ја добил наградата на критиката на Филмскиот фестивал во Кан, а бил номиниран и за наградите "Оскар" и "Златен глобус", во категоријата најдобар филм од неанглиско говорно подрачје.

Содржина на филмот
------------------

Филмот содржи три приказни, кои ги следат судбините на неколку ликови, чии животи ги спојуваат една сообраќајна несреќа и љубовта кон кучињата. Во првата приказна, младо момче се вљубува во сопругата на својот брат; во втората приказна, средовечен човек е маѓепсан од една привлечна манекенка; во третата приказна, главниот јунак е пустиник, опкружен со глутница кучиња, кој заработува како платен убиец. Трите приказни имаат заедничка точка во дејството на филмот, кој се развива како сложувалка во која постепено се разоткриваат сите детаљи од животот на главните ликови.

Наводи
------

1. 1 2  "Драматичен преплет на три животни приказни", *Антена*, број 813, 24.1.2014, стр. 3.

|  |  |  |  |
| --- | --- | --- | --- |
| 

| * п
* р
* у
Филмови режирани од Алехандро Гонзалез Ињариту |
| --- |
|  |
| 
* *Кучешка љубов* (2000)
* *21 грам* (2003)
* *Вавилон* (2006)
* *Прекрасно* (2010)
* *Човекот-птица* (2014)
* *Повратник* (2015)

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 316751947
* LCCN: n2003039859
* GND: 4769157-8

 |

 |
Сакос
**Сакос** — епископска одежда создадена со земање делови од одеждите на византиските цареви и делови од одеждите на старозаветните свештеници.

Тоа е всушност горна облека од бел материјал, украсена со златен и сребрен вез, расечена од страните (не зашиени како стихарот) и долж ракавите и од страните се спојува со кружни златни прапорци и врвки.

Сакос е грчки збор (σάκκος) и значи вреќа. Ова нè потсетува на облеката во која бил облечен Исус Христос, за да го исмеваат неговите непријатели.

Сегашниот, богат изглед на оваа одежда потекнува од византиско време, кога еден од царевите, од почит кон Црквата, на Цариградската патријаршија ѝ подарил сакос за свештенослужителите. Сакосот дотогаш бил облека на царевите.

Наводи
------

1. ↑  Таковски, Јован, протојереј (1999). „Терминологија од областа на теологијата" (PDF). *Македонска терминологија*. Скопје: МАНУ. **102** (4): 86.

Надворешни врски
----------------

* Vatican Sakkos Byzantine (Constantinople or Thessalonike), 14th century
* Saccos (sakkos) of patriarsh Nikon, 1654
* "Kolomensky" Sakkos of Patriarch Nikon
* Sakkos of Patriarch Joachim
Африка Проконсуларис (125 г. н.е.)
**Симинги** — кивитас (град) во доцноантичката римска ера, на римската провинција Африка Проконсуларис.

Градот бил седиште на античка епископија, суфраган на Архиепископијата Картагина. Документирани се само двајца епископи на оваа епархија.

* Католичкиот епископ Реститут, кој во тоа време присуствувал на Картагинскиот Собор (411), во седиштето немал донатистички бискупи.
* Кресконио бил сведок на Картагинскиот Собор (411),Картагинскиот Собор (525).

Во современите времиња Симинги станал титуларна епископија. Епископ на Симинги е Гало Фернандес Виласека од Сантјаго, Чиле.

Наводи
------

1. ↑  Пиј Бонифакиј Гамс, *Series Episcoporum Ecclesiae Catholicae*, (Leipzig, 1931), стр. 468.
2. ↑  Stefano Antonio Morcelli, *Africa christiana*, Volume I, (Brescia, 1816), p. 281.
Длабочина на нафтениот извор.
**Длабочина** — мерка за вертикалното растојание под хоризонталната рамнина. Висината е сличен поим, но над хоризонталната рамнина. Се мери по вертикалната оска од почетната до саканата точка.

Длабочината има многу значења. Во технологијата постои длабочината на дупка во однос на хоризонталната површина. Во геологијата, длабочината на јамата се мери во однос на површината на Земјата. Длабочината на морето ја одредува мерката на вертикалното растојание од површината на морето до морското дно. Може да се измери и длабочината на садот или шупливите елементи (на пр. чаша, базен, буре, бунар итн.). На човечкото тело, постои, на пример, поимот длабочина на раната (површинска или длабока рана).

Во уметноста како што се книжевноста или филмот, постои поимот длабочина или плиткост на уметничкото дело, што зборува за квалитет и вредност. Длабочина на бојата е поим што ја означува стварноста на прикажување во боја во дигиталната фотографија. Во економијата, длабочината на производната програма се однесува на бројот на производи во одредена производна линија. Длабочина на сиромаштијата е поим што се однесува на оддалеченоста од границата на сиромаштијата. Длабочината на финансискиот пазар е бројот и финансискиот потенцијал на купувачите и продавачите кои влегуваат на пазарот со намера да тргуваат со финансиски средства и инструменти, доколку нивната цена падне или порасне во однос на сегашната.

Наводи
------

1. 1 2  „длабочина" — Дигитален речник на македонскиот јазик
2. ↑   Preuzeto 16. studenog 2012.
3. ↑   Архивирано на 6. ožujka 2016.. Preuzeto 16. studenog 2012.
4. ↑   Preuzeto 16. studenog 2012.
5. ↑   Preuzeto 16. studenog 2012.
Луѓето од Охлони насликани од Луис Хорис
**Охлони**, претходно познати и како **Костаноани** (од шпански: *costeño*, крајбрежен жител) се племе на домородни Американци од севернокалифорнискиот брег. Кога шпанските истражувачи и мисионери пристигнаа во северна Калифорнија кон крајот на осумнаесетиот век, Охлоните ја населуваа областа од Санфранцискиот залив преку Монтерејскиот залив до долната Салинашка долина. Охлоните зборуваа повеќе различни јазици. Охлонските јазици се група во утијанското јазично семејство.

Охлоните денеска припаѓаат на повеќе географски различни групи со живеалишта во и надвор од нивната домородна територија. Припадниците на Тамиен нацијата се директни наследници на Охлоните од Сантакларската долина кои зборувале на тамиенскиот јазик. Племето Мавекма Охлони живее во Заливската област на Сан Франциско и се состои од Охлони кои потекнуваат во областа околу мисиите Сан Хосе, Санта Клара и Сан Франциско. Охлони Еселен нацијата се состои од потомци од мешани бракови меѓу Румсен Костаноани и Еселен племињата околу мисијата Сан Матео Боромео, со седиште во Монтереј. Други помали заедници на Охлони живеат во околните области.

Наводи
------



1. ↑  „Terminology: On the Terms Costanoan, Ohlone, Ramaytush, and Yelamu". *The Association of Ramaytush Ohlone*. Посетено на 19 јуни 2022.
2. 1 2  Челзи, Кејт (6 ноември 2019). „Stanford prepares to rename Jane Stanford Way as it honors its relationship with the Muwekma Ohlone". *Stanford News*. Посетено на 19 јуни 2022.
3. ↑  „Vocabulary in Native American Languages: Ohlone/Costanoan Words". *Native Languages*. Посетено на 19 јуни 2022.
4. ↑  „Chapter 10: Today's Ohlone/Costanoans, 1928-2008" (PDF). *National Park Service*. Посетено на 19 јуни 2022.
5. ↑  „The Ohlone in Santa Clara". *Santa Clara University*. Посетено на 19 јуни 2022.
6. ↑  Косеф, Алексеи (27 ноември 2020). „New California law seeks to give tribes more standing to recover sacred objects from museums". *San Francisco Chronicle*. Посетено на 19 јуни 2022.
**Чандрасекарова граница** — константа во астрофизиката и обично изнесува 1,4 сончеви маси. Вредноста на оваа граница варира зависно од земените вредности, а вредноста која ја пресметал астрофизичарот Субраманијан Чандрасекар (1910-1995) изнесува:  
{\displaystyle {\frac {\omega \_{3}^{0}{\sqrt {3\pi }}}{2}}\left({\frac {\hbar c}{G}}\right)^{3/2}{\frac {1}{(\mu \_{e}m\_{H})^{2}}}.}  

каде μe е просечна молекуларна тежина на електроните, {\displaystyle m\_{H}} масата на еден   
атом водород, {\displaystyle \pi } бројот Пи, {\displaystyle \omega \_{3}^{0}\approx 2.018236} e константа поврзана со решението на еквиваленцијата на Лејн-Емден, {\displaystyle \hbar } е Планковата константа, c е брзината на светлината, G или y е гравитациската константа.  
Чандрасекаровата граница е од големо значење за еволуцијата на една Ѕвезда. Значи, колку што е масата на ѕвездата помала од Чандрасекаровата граница, во моментот кога ѕвездата ќе го потроши целото свое јадрено гориво, односно кога нема повеќе да има водород во нејзиното јадро, а нема доволно енергија да ја започне соединувањето на хелиумот, тогаш ѕвездата почнува да се распаѓа под дејство на гравитационата сила. На крајот настанува бело џуџе. Доколку масата на ѕвездата е поголема од Чандрасекаровата граница, а помала од три сончеви маси, најпрво настанува црвен џин, a кога ќе почне гравитационото распаќање, настанува нова или супернова.Со распаѓање под дејство на гравитација ѕвездите со маса поголема од три сончеви маси експлодираат во супернови.На крајот на еволуцијата, ѕвездите со средна маса стануваат неутронски ѕвезди, а кај ѕвезди со поголема маса настанува црна дупка.
**Каптологијата** е студија за компјутерите како убедливи технологии. Оваа област на истражување го истражува преклопниот простор помеѓу убедувањето воопшто (влијание, мотивација, промена на однесување, итн.) и сметачката технологија. Ова вклучува дизајн, истражување и анализа на програмата на интерактивни компјутерски производи (како што се пајажина, програмска опрема, специјализирани уреди и сл.) Создадени со цел промена на ставовите или однесувањето на луѓето.

Б.Џ. Фог во 1996 година го извлекол поимот *каптологија* од кратенката: „**C**omputers **A**s **P**ersuasive **T**echn**ologies**" (Компјутерите како убедливи технологии). Во 2003 година, тој ја објавил првата книга за каптологија, со наслов „*Убедлива технологија: Користење на компјутери за промена на она што мислиме и правиме"*.

Каптологијата не е иста работа како Дизајн на однесување, според Б. Џ. Фог, кој е личноста која ги смислила и двата поима и ја создала основата за обете области.

Поврзано
--------

* *Дали Google не прави глупави?*
* Убедлива технологија

Наводи
------

1. ↑
2. ↑
3. ↑
4. ↑  Ian Leslie, "The scientists who make apps addictive", *1843*, *The Economist*, October/November 2016.

Библиографија
-------------

* Fogg, B.J. (2003). *Persuasive Technology: Using Computers to Change What We Think and Do*. Morgan Kaufmann Publishers. ISBN 1-558-60643-2.
* Teti, A. (2011). *PsychoTech, il punto di non ritorno. La tecnologia che controlla la mente*. Springer-Verlag Italia. ISBN 978-8-847-01814-3.

Надворешни врски
----------------

* Лабораторија за убедлива технологија на Универзитетот Стенфорд Архивирано на 5 март 2011 г.
* Проект за мрежен кредибилитет
* Убедливи компјутери: Перспективи и насоки на истражување
**Онсе Калдас СА**, едноставно познат како **Онсе Калдас**, е професионален колумбиски фудбалски клуб со седиште во Манизалес, кој во моментов игра во Категорија Примера А. Тие ги играат нивните натпревари на стадионот Палогранде.

Тие беа изненадувачки победници на Копа Либертадорес во 2004 година, совладувајќи ја во финалето најтрофејната екипа во ова натпреварување Бока Хуниор, што главно се должи на одличните перформанси на Хуан Карлос Енао и Џон Вијафара. Балгодарение на тој успех тие се единствената екипа од Колумбија која триумфирала во Копа Либертадорес. Покрај тоа Онсе Калдас има освоено четири домашни првенствени титули:1950, 2003-I, 2009-I, 2010-II.

Клубот бил основан во 1961 година со спојувањето на **Депортес Калдас** и **Депортиво Манизалес** (исто така познат како **Онсе Депортиво**).

Титули
------

* **Колумбиско првенство** (4) : 1950, 2003-I, 2009-I, 2010-II.
* **Копа Либертадорес** (1) : 2004.
* Интерконтинентален куп : 2004-вицешампиони; **пораз од Порто 7-8 на пен. (0-0 регуларен дел)**

Надворешни врски
----------------

|  |  |
| --- | --- |
| Ризница | „Онсе Калдас" на Ризницата ? |

* (англиски) (шпански) Официјално мрежно место
* Palogrande Stadium - World Stadiums Архивирано на 16 март 2008 г.

Наводи
------

1. ↑  „Историја на Онсе Калдас". Архивирано од изворникот на 2016-03-04. Посетено на 2014-03-01.
Маријан Симион во 2013 година
**Маријан Симион** (роден на 14 септември 1975 година во Букурешт) е романски боксер, кој се натпреварувал во лесна средна категорија (71 кг) на Летните олимписки игри 2000 година и го освоил сребрениот медал. Тој го повторил тој подвиг една година подоцна, на Светското првенство во аматерски бокс во 2001 година во Белфаст, откако ја освоил светската титула на претходниот турнир во Хјустон, Тексас, САД.

Тој е постар брат на олимпискиот боксер Дорел Симион. Симион се квалификувал за Летните олимписки игри 2004 завршувајќи на првото место на вториот олимписки квалификациски турнир на АИБА во 2004 година во Варшава, Полска.

Олимписки резултати
-------------------

**1996 година**

* Го победил Хусеин Бајрам (Франција) со 13-6
* Го победил Фернандо Варгас (Соединетите Американски Држави) со 8-7
* Го победил Хасан Ал (Данска) со 16-8
* Поразен од Хуан Ернандес Сиера (Куба) со 7-20

**2000 година**

* Го победил Чиро ди Корсија (Италија) со 19-8
* Го победил Хосе Луис Зертуче (Мексико) РСЦ 3
* Го победил Фредерик Естер (Франција) РСЦ 3
* Го победил Порнчаи Тонгбуран (Тајланд) со 26-16
* Поразен од Јермахан Ибраимов (Казахстан) со 23-25

**2004 година**

* Поразен од Рамадан Јасер (Египет) 29-36

Надворешни врски
----------------

* Маријан Симион на Sports Reference
**Клеман Маро** (француски: *Clément Marot*, роден на 2 декември 1496

 во Каор - починал на 12 септември 1544

 во Торино) — француски поет, од ерата на ренесансата.

Животопис
---------

Клеман Маро е роден на 2 декември 1496

 во Каор, Франција. Неговиот татко Жан бил дворски поет во дворот на Луј XII. Клеман Маро служел на Маргарита Наварска, Франсоа I, а за време на принудниот егзил во Италија служел на една војвотката на Ферара. Клемент се образувал на Универзитетот во Париз, а потоа започнал да студира право но подоцна се откажал. Жан Маро го воведел на својот син во модерните форми на поезијата.

Во 1524 година бил во придружба на францускиот крал Франсоа I во катастрофалната за него италијанска кампања, кога во Битката кај Павија кралот бил заробен. Денеска не постојат докази што се случило со поетот, односно дали и тој бил заробен или ранет, но се знае дека во почетокот на 1525 година тој бил во Париз.

Клеман Маро со своите стихови го исмевал католичкото свештенство поради нивните интриги, лицемерие и алчноста. Тој бил прогонет бидејќи наводно јадел месо во петокот и дека ги преведува псалмите по примерот на Мартин Лутер и со тоа се оддава на француските протестанти. Поради тоа на неколкупати Клеман Маролежел во затвор. Неговата поезија е исполнета со весел дух. Пример за тоа се песните „*За Ана, која фрла во мене снег*", „*За лошиот поет*", „*Елегија*", „*За самиот себе*" и други.

Надворешни врски
----------------

* Pictures of Marot
* C A Mayer Memorial Trust
**Луиза Вилар Браамкамп Собрал** (родена на 18 септември 1987) е португалска пејачка и текстописец.

Таа дојде до израз во 2003 година, откако се пласираше на третото место во текот на првата сезона на *Ídolos*, португалската верзија на телевизиските серии „Идоли". Откако отиде на пауза да присуствува на Берклискиот музички колеџ, таа го издаде својот деби-албум „Цреша на мојата торта", во 2011 година. Подоцна го компонираше „Amar pelos dois", кој победи на Евровизија за песна 2017 за Португалија и беше изведена од нејзиниот брат Салвадор Собрал.

Живот и кариера
---------------

### Раниот живот и кариерата

Луиса Собрал е родена и израсната во Лисабон, а исто така живеела и во Соединетите Американски Држави одреден период како дете. Нејзиниот помлад брат е Салвадор Собрал, кој исто така е пејач. Преку нејзиниот татко, таа е поврзана со Хермено Хозе Брајамкамп де Алмеида Кастело Бранко, португалски благородник од 19 век и политичар со италијанско и холандско потекло.

Во 2003 година, на 16-годишна возраст, Собрал се пријавила на аудиција за една сезона на *Ídolos*, португалската верзија на Идоли. На крајот се пласираше на третото место на натпреварот. По *Ídolos*, Собрал одлучила да прекине со музиката со цел да се фокусира на своето образование. Таа се преселила во Соединетите Држави да студира музика на Берклискиот музички колеџ во Бостон, каде дипломирала во 2009 година. Влијанието на кое таа била изложена во Соединетите држави, ги направи нејзините композиции поизразени, со елементи од португалската, бразилската, француската и северноамериканската музичка традиција, како одраз на нејзините музички влијанија во нејзиниот класичен мек-говорен стил на пеење.

Наводи
------

1. ↑  „Eurovision 2017: Portugal's ballad wins contest". *BBC News* (англиски). 2017-05-14. Посетено на 2017-06-02.
**Лицето на одмаздата** (шпански: **El rostro de la Venganza**) е Американска теленовела од 2012 година од Телемундо. Серијата ќе биде емитувана во текот на 2012/2013 година. Глумечката екипа е составена од Давид Чокаро, Марица Родригес, Елизабет Гутјерез и Саул Лисазо.

Синопсис
--------

Дваесет години по ужасната трагедија која го обележува неговиот живот, Диего Меркадер излегува од затвор, со помошта на вредниот психијатар Антонија Виљароел. Милионерот Езеќиел Алварадо, сопруг на директорката на училиштето во кое се случила трагедијата, одлучува да му помогне на Диего да се навикне на животот надвор од затворот. Тој му дава нов идентитет, и го закопуваат Диего Меркадер, а наместо него, се раѓа нова личност, Мартин Мендез. Езеќиел го вработува како чувар на неговата идна сопруга Маријана Сан Лукас, којашто има односи со синот на Езеќиел, Лусијано Алварадо. Мартин Мендез (Диего Меркадер) станува омилен на Езеќиел, па така Лусијано прави сè за да му наштети. Но, оваа навидум совршена приказна, крие многу тајни. Кој е вистинскиот „дете монструм"?

Улоги
-----

| Глумци | Ликови |
| --- | --- |
| Давид Чокаро | Мартин Мендез/Диего Меркадер |
| Марлене Фавела | Алисија Ферер/Ева Саманиего |
| Елизабет Гутјерез | Маријана Сан Лукас |
| Марица Родригес | Антонија Виљароел |
| Џонатан Ислас | Лусијано Алварадо |
| Саул Лисазо | Езеќиел Алварадо |
| Кимберли Дос Рамос | Катерина Алварадо |
| Хозе Гијермо Кортинес | Алекс Малдонадо |
| Ванда Д’Исидоро | Вероника Баеза |
| Синтиа Олаварија | Дијана Меркадер |
| Хорхе Едуардо Гарсија | Хуанито Меркадер/Диего Меркадер (малечок) |
Ева Гонсалес.
**Ева Гонсалес** (франц. Eva Gonzalès; Париз, 19 април 1849

 — Париз, 6 мај 1883

) — француска сликарка на импресионизмот. Таа била единствен ученик на сликатот Едуар Мане. Како и тој, таа никогаш не изложила слики со други импресионисти, но нејзините слики се јасно класифицирани во оваа насока.

Ева Гонсалес умрала на првото породување, точно шест дена после смртта на својот учител, Едуар Мане.

Галерија
--------

* Едуар Мане: Портрет на Ева ГонсалесЕдуар Мане:   
*Портрет на Ева Гонсалес*
* Ева Гонсалес: Der HornistЕва Гонсалес:   
*Der Hornist*
* Ева Гонсалес: Strand von DieppeЕва Гонсалес:   
*Strand von Dieppe*
* Ева Гонсалес: Театар во ИталијаЕва Гонсалес:   
*Театар во Италија*
* Ева Гонсалес: Утринско будењеЕва Гонсалес:   
*Утринско будење*
* Ева Гонсалес: Модисткиња Институт за уметност во ЧикагоЕва Гонсалес:   
*Модисткиња*   
Институт за уметност во Чикаго
* Ева Гонсалес: Дадилка со дете Национална уметничка галерија ВашингтонЕва Гонсалес:   
*Дадилка со дете*   
Национална уметничка галерија Вашингтон
* Ева Гонсалес: Ружи во ваза Приватна колекцијаЕва Гонсалес:   
*Ружи во ваза*   
Приватна колекција
***Ла Тирана*** (Тиранката) – портрет во маслена техника од Франсиско Гоја. Истиот бил датиран како дело создадено во 1799 година заради подоцнежен натпис со молив, денес е датиран во 1790-1792 од страна на проучувачите на делото на Гоја, Хосе Гудиол и Хосе Мануел Пита Андраде  Денес се наоѓа во Кралската академија на убави уметности Сан Фернандо во Мадрид.

Овој е првиот од двата портрета на кои Гоја ја насликал глумицата Марија дел Розарио Фернандес, позната како *Ла Тирана* според нејзиниот сопруг, глумецот Франсиско Кастељанос, чиј прекар бил *Ел Тирано* (Тиранинот). Другиот портрет е дел од приватна колекција.

Наводи
------

1. ↑  (шпански) Real Academia de Bellas Artes de San Fernando, ed. (2016). *Goya en el Museo de la Academia.* Madrid. p. 16-17. ISBN 9788496406414.

Библиографија (на шпански)
--------------------------

* Glendinning, Nigel (1992). Central Hispano, ed. Goya. *La década de los Caprichos. pp. 148-149. ISBN 84-87181-10-4.*
* Gómez García, Manuel (1998). *Diccionario Akal de Teatro.* Ediciones Akal. ISBN 9788446008279.
* Huerta, Javier; Peral, Emilio; Urzaiz, Héctor (2005). Espasa-Calpe, ed. *Teatro español de la A a la Z.* Madrid. ISBN 9788467019698.
**Мани Римду** ― 19-дневен фестивал што го слават будистите во регионот Еверест во Непал за да го одбележи основањето на будизмот од гуруто Ринпоче Падмасамбава.

Tengboche Monastery Тенгбочевскиот манастир.
Во манастири во Тенгбоче, Таме и Чиуонг се одржувани величествени претстави. Огромна толпа лами и Шерпи се среќаваат во манастирот за благосостојба на светот. Тие уживаат во фестивалот со маскирани танци, молитви и гозби.

Мани Римду е забележан од првиот ден од десеттиот месец од тибетскиот месечев календар кој паѓа помеѓу октомври и ноември според Грегоријанскиот календар.

 Настапувачкиот танц на шерпа за време на фестивалот Мани Римду во Хималаите во Непал.

Потекло
-------

Мани Римду започнал во манастирот Ронгпук во Тибет во раните 1900-ти, на иницијатива на Нгауанг Тензин Норбу, кој студирал во манастирот Миндролинг, во Средиштен Тибет. Како и поголемиот дел од обредувањето на манастирот Ронгпук, повеќето од ритуалите што го сочинуваат Мани Римду го наоѓаат својот извор во манастирот Миндролинг, големиот манастир Њингма во средиштен Тибет.

Развој
------

Во 1980-тите и 1990-тите, Ричард Џ. Кон работел на универзитетско истражување насочено на Мани Римду. Фестивалот Мани Римду бил изведуван во шерпанските и тибетските манастири во областа Солу Кумбу во регионот Еверест во Непал: манастирите во Чивонг, Тами, Тенгбоче. Денес, Мани Римду е најголемиот настан во годината за шерпите од регионот Кумбу.

Наводи
------

1. ↑  Nepal, Naturally. „Mani Rimdu". *www.welcomenepal.com* (англиски). Архивирано од изворникот на 2020-08-05. Посетено на 7 ноември 2021.
2. ↑  Himalaya, Guide In. „Mani Rimdu Festival 2021". *Guide In Himalaya* (англиски). Посетено на 7 ноември 2021.
3. ↑  „Mani Rimdu - We All Nepali". *www.weallnepali.com*. Посетено на 7 ноември 2021.
4. 1 2  Kohn, Richard J. (2001). *Lord of the dance : the Mani Rimdu Festival in Tibet and Nepal*. Albany: State University of New York Press. ISBN 0-7914-4891-6. OCLC 50175095.
Макета на метеролошкиот сателит „Електро-Л" - пример за вештачки сателит
Месечината е природен сателит на Земјата
**Природен сателит** или **месечина** е објект кој кружи околу планета или некое поголемо тело од него, а не е направено од човекот. Ваквиот објект најчесто се нарекува месечина. Технички, поимот природен сателит исто така може да се однесува и на планета која кружи околу некоја ѕвезда, или уште повеќе ѕвезда која кружи околу своето галактичко средиште. Но вообичаено поимот природен сателит се однесува на сателитите на планетите, џуџестите планети или малите планети.

Има околу 240 познати месечини во Сончевиот Систем, вклучително оние 162 кои кружат околу планетите, 4 кои кружат околу џуџестите планети, и многу други кои кружат околу помали објекти во сончевиот Систем. Другите ѕвезди и нивните планети исто така имаат природни сателити.

Сите објекти кои припаѓаат на нашиот Сончев Систем, вклучително и Земјата и Сонцето, се сателити или на некоја планета, или на Сонцето, или на галактичкото средиште на Млечниот Пат.

Понекогаш не е едноставно да се определи за едно множество на објекти кој на кого му е сателит. Бидејќи сите тела кои имаат маса се под влијание на гравитациски сили, движењето на примарниот објект исто така е под влијание на сателитот. Ако два објекта се со приближно иста маса, се вели дека се работи за двоен систем а не за систем примарен објект - сателит; екстремен случај на двоен систем 'двојниот астероид'. Како општ критериум за оценка дали еден објект е сателит или не на друг објект се зема нивното тежиште. Објектот до во чија внатрешност се наоѓа тежиштето велиме дека е главен објект а за другиот објект велиме дека е сателит. Еден друг пример, далеку попознат, е примерот на џуџестата планета Плутон и нејзиниот придружник Хирон. Многумина веруваат дека Хирон е сателит на Плутон, но тоа е дискутабилно, бидејќи нивните маси се приближно еднакви а нивното средиште не се наоѓа во внатрешноста на ниту еден од нив, па според тоа некои велат дека Плутон и Хирон се членови на еден двоен систем од планети.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85117635
* GND: 4179141-1
* BNF: cb11978636w (податоци)
* NDL: 00561855
* NKC: ph128123

 |

 |
Речното подрачје на По
Стар железен мост на По во Кремона
**По** или **Пад** (италијански: *Po*, латински: *Padus* или *Eridanus*) е река што тече на исток преку северниот дел на Италија. Долга е 652 км (или 682 км ако се вброи притоката Мајра) и извира од северозападните падини на планината Монвизо во Котиските Алпи и тече низ устие што навлегува во Јадранското Море кај Венеција. Сливното подрачје пофаќа вкупно 74.000 км2, од кои 70.000 ѝ припаѓаат на Италија. Од подрачјето во Италија, 41.000 км2 се планински, а 29.000 се рамничарски. По е најдолга река во Италија, а во најширокиот дел има пречник од 503 м. Течението го следи 45-тиот северен напоредник.

Реката тече низ разни важни градови како што се Торино, Пјаченца и Ферара. Поврзана е со Милано со мрежа од канали во чие осмислување учествувал Леонардо да Винчи. При крајот на течението, По образува широко устие со стотици мали канали. На јужниот дел до устието се наоѓа местото Комакјо, познато по одгледувањето на јагули. Долината на По влегувала во римската провинција Кисалпска Галија и ја делела на две територијални целини.

По е позната по честите и големи поплави. Затоа денес над половината од течението се регулира со насипи. Наклонот на долината се намалува од 0,35% на запад на 0,14% на исток, што е прилично низок степен. Долж реката има 450 езера.

### Притоки

Реката По има вкупно 141 притоки. Гледано низводно, тука спаѓаат (Д = десни, Л = леви):

* Пеличе (Л)
* Варајта (Д)
* Мајра (Д)
* Дора Рипарија (Л)
* Стура ди Ланцо (Л)
* Малоне (Л)
* Орко (Л)
* Дора Балтеја (Л)
* Сезија (Л)
* Танаро (Д)
* Скривија (Д)
* Агоња (Л)
* Тичино (Л)
* Верза (Д)
* Ламбро (Л)
* Требија (Д)
* Нуре (Д)
* Ада (Л)
* Арда (Д)
* Таро (Д)
* Парма (Д)
* Енца (Д)
* Ољо (Л)
* Минчо (Л)
* Секија (Д)
* Панаро (Д)

Поврзано
--------

* Список на реки во Италија

Наводи
------

1. 1 2  Раџи, Мери; Давиде Ронки; Лаура Сардонини; Давиде Вјаџи (2007). „Извештај од испитувањето на речното подрачје на По" (pdf). AquaMoney. Посетено на 6 април 2009.CS1-одржување: повеќе имиња: список на автори (link)[*мртва врска*] (англиски)
2. 1 2 3  Zwingle, Erla (2002). „Italy's Реката По со векови носи разорни поплави, но Италијанците на северот упорно ја неговуаат најдолгата земја во реката со нејзините оризови полиња, лозови насади, рибници и легенди". National Geographic. Посетено на 6 април 2009. Наводот journal бара `|journal=` (help)

Надворешни врски
----------------

|  |  |
| --- | --- |
| Ризница | „По" на Ризницата ? |

* „Ренесансниот град Ферара и устието на По". Центар за светско наследство на УНЕСКО. 1992–2009. Посетено на 14 април 2009. (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 236405863
* LCCN: sh85103636
* GND: 4123956-8
* SELIBR: 156656
* SUDOC: 027704890
* BNF: cb119690399 (податоци)
* NKC: ge243759
* BNE: XX5388496

 |

 |
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Satyrium|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Прнарова пеперуга** (Satyrium ilicis) е пеперуга од семејството на Сивци, видот опашкари. Пеперугата ја има и во Македонија.

Распространетост
----------------

Оваа пеперуга ја има во јужна и Средна Европа, југозападен Сибир, Мала Азија, Кавказот и Либан. Таа живее во жуми и до 1600 метри надморска височина.

Опис
----

Распонот на крилјата е од 32 до 36 мм. Основната боја на пеперугата е кафенкаста. Кај женките долната страна на крилјата има најчесто големи портокалови и црни дамки и бордури. И кај горната и кај долната има неправилни бели дамки. Има присуство на две опашки. Ларвите се зелени и со големина од 2 см.

Возрасните единки летаат од мај до август. Гасениците се хранат со *Quercus robur*, *Quercus coccifera*, *Quercus ilex*, *Quercus petraea*, *Quercus pubescens*, *Ulmus*, *Rhamnus cathartica* и *Prunus*.

Наводи
------

1. 1 2 3  "*Satyrium* Scudder, 1876" at Markku Savela's *Lepidoptera and Some Other Life Forms*
2. ↑  Fauna europaea
3. 1 2  Simon Coombes Captain's European Butterfly Guide Архивирано на 22 јули 2019 г.
4. ↑  Butterflies and Moths DK – Pocket Nature
5. ↑  Heiner Ziegler Schmetterlinge der Schweiz

Поврзано
--------

* Пеперутки во Македонија

Надворешни врски
----------------

|  |  |
| --- | --- |
| Ризница | „Прнарова пеперуга" на Ризницата ? |

* Lepiforum

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q900973
* BioLib: 51402
* BOLD: 149038
* Fauna Europaea: 441171
* GBIF: 5882969
* iNaturalist: 208979
* NCBI: 876074

 |

 |
**Кралство Галисија** (шпански: *Reino de Galicia*) — историска држава која се наоѓала во северозападниот дел на Пиринејскиот Полуостров. Неговата престолнина била Сантјаго де Компостела. Кралството било основано во 410 година од страна на германското племе Шваби, кои стекнале независност од Западната Римското Царство на територијата на римските провинции Галисија и Северна Лузитанија. Во 585 година, кралството на Швабите било претпено односно присоединето кон кралството на Визиготите. Визиготското кралство пак опстојувало до 701 година, а неговите територии влегле во составот на Кралство Астурија. Во времето на Алфонсо III во 910 година, провинцијата била разделена помеѓу Кралство Астурија и Кралство Леон. Во 1065 година, кралството било разделено на синовите на Фердинанд I Кастилиски.

Галисија паднала под власта на Гарсија II, и тој бил објавен за крал на Кралство Галисија и Португалија. Во 1072 година, по повеќегодишната војна помеѓу синовите на Фердинанд I довело да Кралството Галисија и Португалија биде зазедено од страна на Алфонсо VI, кој станал и крал на Кастиља. Унијата помеѓу Португалија и Галисија била уништена во 1128 година од страна на Алфонсо I Португалски, кој се оделил како самостоен и независен владетел на Португалија. Во 1525 година, Галисија била присоединета кон Кралство Шпанија. Во нејиниот состав, Кралството Галисија имала определена автономија до 1833 година.
Плакатот, покажувајќи ги главните ликови на анимето. Лево е Меи Тачибана, а десно е Јамато Куросава.
**Say I Love You** (јапонски: 好きっていいなよ。, буквално: *Кажи: „Те сакам"*) — манга од Канае Хазуки, објавена во списанието „Dessert" од април 2008 г. Адаптација на аниме, создадена од ZEXCS траела од 6 октомври до 30 декември 2012 г. На насловната страница на том 11 од мангата во 2013 г. било најавено издавање на долгометражен игран филм. Филмот е режиран и напишан од Асако Хјуга. Харуна Кавагучи и Сота Фукуши ги играле улогите на главните ликови Меи Тачибана и Јамато Куросава. Филмот бил премиерно прикажан во Јапонија на 12 јули 2014 г. Главната тематска песна за него била песната „Happily" од One Direction.

Содржина
--------

Меи веќе има 16 години, но сѐ уште нема момче, бидејќи никогаш немала другари. Цело време е сама, па не е чудно што ја исмеваат и ѝ прават „шеги" одвреме-навреме. Но и на ангелското трпение му доаѓа крајот. Еден ден Меи го казнува нејзиниот главен нарушител, удирајќи го. Mалку се мешаат работите, и наместо подлецот, ударот го прима неговиот најдобар другар и извонреден училиштен идол, Јамато Куросава. Необичното однесување на девојката веднаш го буди неговиот интерес, толку многу што Јамато со бакнеж ја спасува Меи од прогонителот. Сепак, Јамато има многу другари и обожаватели што не сакаат да ја примат Меи во нивниот круг, а девојката ќе мора да се потруди пред да може да му каже на Куросава: „Те сакам".

Наводи
------

1. ↑  „Suki-tte Ii na yo. Anime's Cast, Staff Revealed". *Anime News Network*. 2012-06-24. Архивирано од изворникот на 2017-05-20. Посетено на 2012-06-25. Занемарен непознатиот параметар `|deadlink=` (се препорачува `|url-status=`) (help)
2. ↑  „Say, "I Love You". Romance Manga Gets Live-Action Film". Anime News Network. 2013-07-22. Архивирано од изворникот на 2014-01-13. Посетено на 2014-01-11. Занемарен непознатиот параметар `|deadlink=` (се препорачува `|url-status=`) (help)
3. 1 2  Komatsu, Mikikazu (2014-03-28). „One Direction to Provide Theme Song for "Say, 'I Love You'" Live-Action Film". Crunchyroll. Архивирано од изворникот на 2014-03-28. Посетено на 2014-03-28. Занемарен непознатиот параметар `|deadlink=` (се препорачува `|url-status=`) (help)

Надворешни врски
----------------

|  |  |
| --- | --- |
| Ризница | „Say I Love You" на Ризницата ? |

* Say "I love you"

* *Say I Love You*  на  Семрежната филмска база на податоци (англиски)